Author: Sophocles Hadjisavvas
Title: Dr
Born: 1944
Bio: ΠΕΡΙΛΗΠΤΙΚΟ C.V. ΣΟΦΟΚΛΗ ΧΑΤΖΗΣΑΒΒΑ
 

 
Γεννήθηκε το 1944 και μέχρι το 1974 κατοικούσε στον κατεχόμενο σήμερα Γερόλακκο. Αποφοίτησε από το Παγκύπριο Γυμνάσιο το 1962. Σπούδασε 
με υποτροφία της Κυπριακής Κυβέρνησης Ιστορία-Αρχαιολογία στο Πανεπιστήμιο της Σόφιας. Έκανε μεταπτυχιακές σπουδές στο Πανεπιστήμιο του Cambridge κατόπιν υποτροφίας της Αγγλικής Σχολής Αθηνών. Με υποτροφία της ΟΥΝΕΣΚΟ ειδικεύτηκε στη Μουσειολογία στο University College του Λονδίνου. Είναι διδάκτορας φιλοσοφίας (Ph.D.) του Πανεπιστήμιου Γκέτεμπορκ της Σουηδίας.
 
Το 1973 διορίστηκε στο Τμήμα Αρχαιοτήτων. Από το 1993 μέχρι το 1998 διεύθυνε τον Κλάδο Αρχαίων Μνημείων και από τον Φεβρουάριο του 1998 μέχρι την 1η Μαρτίου 2004 διετέλεσε Διευθυντής του ίδιου Τμήματος. 
Τον Οκτώβριο του 2005 συνέβαλε στην ίδρυση και διηύθυνε για δύο χρόνια το Ίδρύμα ΘΕΤΙΣ, που  ασχολείται με την προστασία της εναλίας πολιτιστικής κληρονομιάς της Κύπρου. 
Διεξήγαγε εκτεταμένες αρχαιολογικές επισκοπήσεις, στις Επαρχίες Αμμοχώστου και Πάφου και ανάσκαψε σημαντικούς αρχαιολογικούς χώρους όπως: Οι Τάφοι των Βασιλέων στην Πάφο (1977-1990). Φοινικική Νεκρόπολη του Κιτίου, Γερόνησος, ελαιοτριβεία Λευκωσίας, Μαρί και Κουκλιών. Μεταξύ του 1984 και του 2000 διεύθυνε τις ανασκαφές του Τμήματος Αρχαιοτήτων στην σημαντική πόλη της Ύστερης Εποχής του Χαλκού στην 'Αλασσα. 
 Ήταν επιστημονικός σύμβουλος και επικεφαλής της έρευνας που οδήγησε στη δημιουργία του Μουσείου της Ελιάς και του Λαδιού στη Σπάρτη. 
Έχει δημοσιεύσει πέντε μονογραφίες και δεκάδες άρθρα σε επιστημονικά περιοδικά της Κύπρου και του εξωτερικού. Έλαβε μέρος σε διεθνή συνέδρια και έδωσε διαλέξεις στην Ευρώπη, τις ΗΠΑ και την Αυστραλία.  
 Εξελέγη για τέσσερα χρόνια  μέλος του Διεθνούς Συμβουλίου Συντήρησης Μνημείων (ICCROM), ενώ αντιπροσώπευσε την Κύπρο στις εργασίες της Επιτροπής Παγκόσμιας Κληρονομιάς της ΟΥΝΕΣΚΟ (1994-1998), συμβάλλοντας στην συμπερίληψη  της Χοιροκοιτία και του ναού της Μεταμορφώσεως του Σωτήρος στο Παλαιχώρι  στον Κατάλογο της ΟΥΝΕΣΚΟ.